VEGA og Live Nation præsenterer

**The Underachievers vender tilbage til Danmark**

*Flatbush-duoen vender tilbage til VEGA med deres hårdtslående east coast rap. Lille VEGA danner rammen når The Underachievers indtager VEGA den 29. marts 2016.*

[The Underachievers](https://www.facebook.com/TheUnderachieversOfficial/?fref=ts) er en del af The Beast Coast Movement, der også inkluderer [Joey Bada$$](https://www.facebook.com/fckingbadass/?fref=ts&rf=442486822489951), the Pro Era crew og Flatbush Zombies,som er et slæng af en ny bølge af rappere, der alle kommer fra New York.

Duen gæstede sidst VEGA sammen med [Flatbush Zombies](https://www.facebook.com/FlatbushZombies/?fref=ts) i marts 2015, hvilket udmundede i et udsolgt hip hop-brag, med efterfølgende afterparty i Ideal Bar. Vi håber og tror på et lignende scenarie når AK og Issa Dash endnu gang bringer deres mix af old school New Yorker-hiphop og deres mere psykedeliske stil til VEGA.

Rapperen AK startede med at rappe som 11-årig, og hans partner Issa Gold begyndte for 6 år siden. De er vokset op sammen i Flatbush, Brooklyn, skabte The Underachievers i 2011, og har lavet musik sammen lige siden.

Duoen har udtalt, at LSD og svampe har en stor indflydelse på deres musikalske stuk. Noget man ikke kan være i tvivl om efter at have set videoen til fx ”*Herb Shuttles*”, hvor gruppen også dyrker deres okkulte side med referencer til både faraoer og det tredje øje.

Gruppen udgav i februar 2013 deres anmelder-roste debut "[*Indigoism*](https://www.youtube.com/watch?v=5aYUABakfbA)", og mix tapet blev downloaded mere end 300.000 gange.

**Fakta om koncerten:**

The Underachievers

Tirsdag den 29. marts 2016 kl. 21:00

Lille VEGA, Enghavevej 40, 1674 Kbh. V

150 kr. + gebyr

Forsalg via VEGAs hjemmeside og Billetnet.

Læs mere om koncerten med The Underachievers og køb billet.